Томаида (драма у три чина)/8
VIII

ГРУБЕША, ВЛАД

ВЛАД: Ко су ти молоски геронди?
ГРУБЕША: Старешине молоског племена. То је најсилније племе епирско, и најупорније, оно што посла сву своју младеж Томаиди у планину. Ја не знам мисли ли деспот лепим са њима, ал’ кад би било по мени ја бих им послао у госте Кесара Прељуба. Колики је део Молосије у Прељубовој држави сви су мирни и послушни, јер кесарова сабља игра им над главама.

Томаида (драма у три чина)